Il-Banda San Filep tieħu sehem fil-festa ta' San Ġużepp tas-sena 1870 Mija u ħamsa u għoxrin sena ilu, il-Banda San Filep tat servizz mużikali, kontribuzzjoni lill- Fratellanza ta' San Ġużepp, għall-okkażjoni tal- festa ta' San Ġużepp li ġiet iċċelebrata dik is- sena fil-Parroċċa Arċipretali ta' San Filep. Il- Banda San Filep kienet taħt it-tmexxija tas- Surmast Direttur Tagħha, Mro Giuseppe Borg. Marbuta ma' din il-festa ta' San Ġużepp tas- sena 1870, insibu li l-Fratellanza ta' San Ġużepp waslitilha l-Istatwa ta' dan il-qaddis f'Ħaż- Żebbuġ. Din l-istatwa hi waħda mill-isbaħ statwi ta' dan il-qaddis li hawn f'Malta, u hi xogħol ta' Ġlormu Darmanin (1834-1879). Okkażjoni oħra importanti li ġrat fis-sena 1870, dejjem ghar-rigward ta' dan il-qaddis kbir hi l- Proklamazzjoni ta' San Ġużepp bħala l-Patrun Universali tal-Knisja, mill-Papa Piju IX. Il-festa ta' San Ġużepp ma kienet marbuta ma' l-ebda banda jew Każin f'Ħaż-Żebbuġ, u fi żmien meta ma kien jeżisti xejn ħlief il-Knisja u l-Każin, il-Banda San Filep kienet tieħu sehem f'dak kollu li kien isir ġor-raħal. In-nies kienet tinġabar u tingħaqad madwar il-banda tagħhom. Kull sena l-Każin kien jinxtegħel bit-tazzi taż- żejt u dan jidher fil-ktieb tal-kaxxier tal-Każin San Filep, u mas-sehem tal-Banda dan baqa' jsir sakemm din il-festa allura ntrabtet mas-Soċjetà Banda De Rohan. Fis-sena 1970, ħamsa u għoxrin sena ilu, għall- okkażjoni ta' l-ewwel ċentinarju mill- Proklamazzjoni ta' San Ġużepp bħala l-Patrun Universali tal-Knisja, u fl-okkażjoni tal-miġja ta' l-istatwa ta' San Ġużepp f'Ħaż-Żebbuġ, il- Banda San Filep ġiet mistiedna mill-Każin San Ġużepp u mill-Banda De Rohan biex tieħu sehem. Il-Banda San Filep hadet sehem billi għamlet marċ minn pjazza Muxi sal-Pjazza fejn hemmhekk tat Programm strumentali mill-aqwa taħt id-direzzjoni tas-Surmast Mro. ka) d KA jaħ